రామ్చరణ్ సినిమా షూటింగ్లతోను, ఉపాసన అపోలో హాస్పిటల్ వ్యవహార బాధ్యతల్లోనూ క్షణం తీరిక లేకుండా గడుపుతుంటారనే విషయం తెలిసిందే. అయితే చిరు ఉన్నట్టుండి రామ్చరణ్ అతని భార్య ఉపాసనని ఇంట్లో నుంచి పంపించేస్తానని వార్నింగ్ ఇచ్చారట. మరి వాళ్ళేం చేస్తే చిరు అంతటి వార్నింగ్ ఇచ్చారో తెలుసా? రామ్చరణ్కి పెంపుడు జంతువులంటే ఎంతో ఇష్టం. కేవలం ఇష్టమే కాదు ప్రాణం కూడా. అందుకే చరణ్ ఎప్పటికప్పుడు ఏదో ఒక జంతువును పెంచుకుంటూ ఉండడం, వాటితో చరణ్ టైం స్పెండ్ చేసేటప్పుడు వాటిని ఫోటోలు తీసి ఉపాసన మిస్టర్ సి వాటితో, మిస్టర్ సి వీటితో అంటూ సోషల్ మీడియాలో షేర్ చేస్తున్న విషయం తెలిసిందే. రామ్చరణ్, ఉపాసనల పెంపుడు జంతువుల్లో కుక్కలు, పిల్లులు, నెమళ్ళు, కోళ్లు, గుర్రాలు.. ఆఖరికి ఒంటె కూడా ఉందట. ఇక వీళ్ల పెంపుడు జంతువులతో పాటే రామ్చరణ్ వాళ్ళ దగ్గరికి అమల నడిపిస్తున్న బ్లూ క్రాస్లో జంతువులు ఎక్కువగా ఉంటే .. ఆ ఎక్కువయిన జంతువులని తమ ఇంటికి పంపుతారని, అలాగే జూ లో జంతువులను సరిగ్గా పట్టించుకోకపోతే జూ అధికారులు అక్కడి జంతువులని తెచ్చి తమ ఇంటి వద్ద వదిలేస్తారని, ఈ జంతువులన్నింటికి పెద్ద ఫామ్ హౌస్ కట్టించాల్సిన పరిస్థితి వచ్చిందని చరణ్ ఆ మధ్య నవ్వుతూ చెప్పాడు. ఇక ఇంట్లో ఎక్కడ చూసినా ఈ పెంపుడు జంతువులే కనబడడంతో మెగాస్టార్ చిరంజీవి.. తన కొడుకు, కోడలిని పిలిచి ఇంట్లో మనుషులకన్నా జంతువులే ఎక్కువుగా కనబడుతున్నాయని, ఇలా జంతువులు ఎక్కువైతే, మిమ్మల్ని ఇంట్లో నుండి బయటికి పంపించేస్తానని.. స్వీట్ వార్నింగ్ ఇచ్చారట. అయినా చరణ్, ఉపాసన మాత్రం చిరు స్వీట్ వార్నింగ్ని స్వీట్గానే తీసుకుని తమ దగ్గర ఉన్న పెంపుడు జంతువులని చిన్న పిల్లల కన్నా ఎక్కువగా చూసుకుంటున్నారట. చరణ్, ఉపాసనలకు వార్నింగ్ ఇచ్చిన చిరు స్టోరీ ఇదే.నాగార్జున హీరోగా ప్రకాష్ రాజ్ దర్శకత్వంలో సినిమా?పసివాడి ప్రాణం సినిమాలో నటించిన ఆ పిల్లాడు ఎవరో తెలుసా?
ramcharan sinima shootinglathonu, upaasana apolo haspital vyavahara baadhyatalloonuu kshanam teerika lekunda gaduputuntarane vishayam telisinde. ayithe chiru unnattundi ramcharan athani bharya upaasanani intlo nunchi pampinchestaanani warning icharata. mari vallem cheste chiru antati warning icharo telusa? ramcharanki pempudu jantuvulante entho ishtam. kevalam ishtame kaadu praanam kuudaa. anduke charan eppatikappudu edho oka jantuvunu penchukuntuu undadam, vaatitho charan taim spend chesetappudu vaatini photolu teesi upaasana mister si vaatitho, mister si veetitho antuu soshal medialo share chestunna vishayam telisinde. ramcharan, upaasanala pempudu jantuvullo kukkalu, pillulu, nemallu, kollu, gurraalu.. aakhariki onte kuudaa undata. ika veella pempudu jantuvulato pate ramcharan vaalla daggariki amala nadipistunna bloo crasslo jantuvulu ekkuvagaa unte .. aa ekkuvayina jantuvulani tama intiki pamputaarani, alaage joo loo jantuvulanu sarigga pattinchukokapothe joo adhikaarulu akkadi jantuvulani tecchi tama inti vadda vadilestaarani, ee jantuvulannintiki pedda fam hous kattinchaalsina paristhiti vachindani charan aa madhya navvutuu cheppaadu. ika intlo ekkada chusina ee pempudu jantuvule kanabadadamtho megastar chiranjeevi.. tana koduku, kodalini pilichi intlo manushulakanna jantuvule ekkuvugaa kanabadutunnayani, ilaa jantuvulu ekkuvaithe, mimmalni intlo nundi bayatiki pampinchestaanani.. sweet warning icharata. aina charan, upaasana maatram chiru sweet vaarningni sweetgaane teesukuni tama daggara unna pempudu jantuvulani chinna pillala kanna ekkuvagaa chusukuntunnarata. charan, upaasanalaku warning ichina chiru story ide.nagarjuna heeroga prakash raj darsakatvamlo sinima?pasiwadi praanam cinemalo natinchina aa pilladu evaro telusa?